**ΑΝΑΚΟΙΝΩΣΗ ΠΡΟΣ ΟΛΟΥΣ ΤΟΥΣ ΦΟΙΤΗΤΕΣ ΣΧΕΤΙΚΑ ΜΕ ΤΗΝ ΕΞΕΤΑΣΤΙΚΗ**

Λόγω της πανδημίας κορωνοϊού πρόκειται να υπάρχουν σημαντικές αλλαγές στον τρόπο εξέτασης των μαθημάτων των κανονικών εξαμήνων και της εμβόλιμης.

1. Για το λόγο αυτό βεβαιωθείτε ότι είστε εγγεγραμμένοι στο eclass των μαθημάτων που δηλώσατε τόσο στο τρέχον εξάμηνο όσο και στη εμβόλιμη (για τους επί πτυχίω).
2. Επίσης, μην μετακινηθείτε προς την έδρα του ιδρύματος εάν πρώτα δεν δείτε την επίσημο πρόγραμμα εξέτασης που θα ανακοινώσει το τμήμα.
3. Παρακαλούνται οι φοιτητές, που ανήκουν στις παρακάτω ευπαθείς ομάδες ή διαμένουν μόνιμα στο Ηράκλειο και συγκατοικούν με τους γονείς τους, οι οποίοι ανήκουν σε ομάδες υψηλού κινδύνου, να αποστείλουν **ΜΕΧΡΙ 05 Ιουνίου 2020** με ηλεκτρονικό μήνυμα στο παρακάτω e-mail **secretariat-agr@hmu.gr,** Υπεύθυνη Δήλωση, που να το δηλώνουν, με συνημμένα σχετικές βεβαιώσεις κρατικού νοσοκομείου ή του θεράποντα ιατρού τους, ώστε το Τμήμα να λάβει τα απαραίτητα μέτρα για την ομαλή διεξαγωγή των εξετάσεων τους και να αποφύγουν τη μετακίνηση.

Ως ομάδες αυξημένου κινδύνου για σοβαρή λοίμωξη COVID 19 ορίζονται πλέον από 15.5.2020 συνολικά οι κάτωθι:

**1.1.** Άτομα ηλικίας άνω των 65 ετών. Για την υπαγωγή στην εν λόγω ρύθμιση λαμβάνεται υπόψη η ημερομηνία γέννησης του ατόμου.

**1.2.** Άτομα με βαριά καρδιοπάθεια, ή και άτομα με χρόνια καρδιαγγειακά νοσήματα, που εμφανίζουν την ακόλουθη συμπτωματολογία: κλάσμα εξώθησης αριστεράς κοιλίας: <40%, ενεργό 2

ισχαιμία του μυοκαρδίου, άνω του μετρίου βαθμού στένωση ή ανεπάρκεια μιτροειδούς ή αορτικής βαλβίδας, πνευμονική υπέρταση, ιστορικό πρόσφατης καρδιοχειρουργικής επέμβασης (προ τριμήνου), καθώς και οι μυοκαρδιοπάθειες, ή και ισάξιας βαρύτητας συμπτωματολογία άλλης καρδιαγγειακής πάθησης.

**1.3.** Άτομα με ανθεκτική αρτηριακή υπέρταση παρά τη μέγιστη αγωγή.

**1.4.** Άτομα με βαριά πνευμονοπάθεια ή και με χρόνια αναπνευστικά νοσήματα μέτριου προς σοβαρού βαθμού που εμπίπτουν στην ακόλουθη ή και ισάξιας βαρύτητας συμπτωματολογία: ασθενείς με άσθμα με 2 παροξύνσεις κατά το τελευταίο έτος, παρά τη μέγιστη αγωγή (με β-διεγέρτη και εισπνεόμενο κορτικοειδές), ασθενείς με ΧΑΠ που βρίσκονται σε οξυγονοθεραπεία κατ’ οίκον ή παρουσίασαν 2 παροξύνσεις κατά το τελευταίο έτος ή/και μία νοσηλεία σε νοσοκομείο, ασθενείς σε μόνιμη οξυγονοθεραπεία για άλλες αναπνευστικές παθήσεις, ή και ισάξιας βαρύτητας συμπτωματολογία άλλης πνευμονικής πάθησης.

**1.5.** Άτομα με αρρύθμιστο σακχαρώδη διαβήτη. Ιδίως ως προς τα άτομα με αρρύθμιστο σακχαρώδη διαβήτη ως ενδεικτικές τιμές λαμβάνονται οι ακόλουθες: HbA1c του τελευταίου 3μήνου: ≥8.0% ή Μ.Ο. τιμών γλυκόζης αίματος ≥200 mg/dL τις τελευταίες 7 ημέρες και ασθενείς με μικρο/μακρο αγγειακές επιπλοκές, ή και ισάξιας βαρύτητας συμπτωματολογία.

**1.6.** Άτομα που παρουσιάζουν βαριές νευρολογικές/νευρομυϊκές παθήσεις.

**1.7.** Άτομα με χρόνια νεφρική ανεπάρκεια τελικού σταδίου, που υποβάλλονται σε εξωνεφρική κάθαρση.

**1.8.** Άτομα με χρόνια ηπατική ανεπάρκεια (κίρρωση).

**1.9.** Άτομα με υψηλό δείκτη μάζας σώματος (BMI>40).

**1.10.** Άτομα που παρουσιάζουν σοβαρή ανοσοκαταστολή (συγγενή ή επίκτητη) σύμφωνα με τη γνώμη του θεράποντος ιατρού - Μεταμοσχευμένοι που λαμβάνουν 2 ή περισσότερα ανοσοκατασταλτικά φάρμακα – HIV ασθενείς με CD4≤200/μL.

**1.11.** Ασθενείς με διάγνωση νεοπλασίας κατά την τελευταία πενταετία ή που βρίσκονται υπό χημειοθεραπεία ή ακτινοθεραπεία, ή ανοσοθεραπεία.

**1.12.** Ασθενείς με αιματολογικές κακοήθειες, δρεπανοκυτταρική αναιμία και πολυμεταγγιζόμενα άτομα.

**1.13.** Γυναίκες που κυοφορούν.

**Από το Τμήμα Γεωπονίας.**